Scoresby Sound - Milne Land - Iceland - SailNorway
Vi jobber iherdig med planleggingen av 2014.
Info om turene våre blir lagt ut fortløpende. I mellomtiden ta gjerne kontakt med oss på flaskepost@seilnorge.no
Detaljert turprogram kommer her snarlig!!
Tips - reise til Helgeland og Lofoten
Det går alltids en båt pleier vi å si.. Og det gjør det. Finner du ikke fly akkurat dit du skal, så husk at det langs kysten går ferger og hurtigbåter til de fleste steder. Husk også at Hurtigruta har avgang nordover og sørover hver dag.
Hvordan kommer jeg meg til Brønnøysund?
1) Fly med Widerøe, direktefly fra Oslo til Brønnøysund (se: www.wideroe.no) 2) Ta Hurtigruten til Brønnøysund, opp fra Trondheim eller ned fra Bodø – og få med deg den flotte kyststripen på vei opp.
3) Ta tog og buss – NSB tar deg til Grong stasjon, deretter er det buss til Brønnøysund
4) Kjøre bil alene eller sammen med andre deltagere på SeilHelgeland
Hvordan kommer jeg meg til og fra Træna?
Det går hurtigbåter ut til Træna fra både Bodø og Sandnessjøen.
Det går også ferge fra Stokkvågen.
Trænafestivalen legger ut informasjon om hvordan du kan komme deg ut til øyriket via private operatører, og her kan du også forhåndsbestille plass – se: www.trena.net
Transportselskapene Boreal og Torghatten Nord kjører ferje og hurtigbåt fra Sandnessjøen / Bodø til Træna. Se nettsider;
http://www.torghatten-nord.no/
http://www.boreal.no/getfile.php/Internett/Filer/Rutetider/Helgelandske/Ferjeruter/18-191%20Helgeland%20100412%281%29.pdf
Du kan også ringe trafikkopplysningen på telefon 177 om du skulle være i tvil.
Hjem fra Henningsvær?
Fra Henningsvær går det buss til Svolvær, ca. 30 min, og derfra kan du fly med Widerøe. Fra Svolvær går også Hurtigruta, ferge og hurtigbåt sørover til Bodø. Fra Solvær går også buss til Harstad/Evenes flyplass.
Mat og måltider underveis
På våre turer bidrar alle i driften av båten, og matlagingen går på rundgang. I forkant av tur setter vi opp en meny etter innspill fra deltagerne og handler inn det som trengs. (Når vi er mange båter bestemmer vi bare en meny for uka og så får du supplere med innkjøp i løpet av uka om det er noe du savner eller ønsker å lage på din båt).
Har du allergier, så meld inn dette til oss i forkant og vi skal ta hensyn til det, eller be deg handle inn ting du trenger til turen.
I løpet av turen seiler vi også innom noen av områdets beste restauranter i havgapet. Åtte små familiebedrifter på søndre Helgeland tilbyr hver for seg en bitteliten flik av himmel på jord, i form av storslåtte matopplevelser, god service og god fortellerkunst. Les mer om disse spesielle spisestedene på "Et Himmelsk Sidesprang" sine nettsider.
I Lofoten er det også svært mye god mat å få på land.
Seilmessig er ikke våre turer særlig vanskelige men vi seiler også når det blåser. Og det kan jo være slitsomt.
Vi har med både folk som aldri har seilt før, og erfarne seilere. Er du nybegynner ønsker vi å gjøre deg til sjømann/kvinn så fort som mulig, og er du erfaren får du ansvar og større utfordringer. Det er ikke så nøye at du er i god fysisk form, men du må ønske å bidra i seilinga, matlagingen og drift av båten.
Vi tar sikkerhet på alvor og på våre turer trener vi på håndtering av ulike situasjoner som kan oppstå på havet. Mann-over-bord, brann, forlat fartøy, mastehavari, grunnstøting er noen av disse. Å bygge deltagernes kompetanse på hvordan å håndtere kritiske situasjoner er viktige elementer for bedre sikkerhet om bord. Om bord båt og i fjellet må alle vite hva de skal gjøre i potensielt farlige situasjoner.
For oss er det viktig at du som deltager læres opp raskt nok til å kunne være deltager om bord og ikke passasjer. Det bidrar til læring, mestring og økt sikkerhet for båt og mannskap. Det er også derfor våre turer er for seilkurs å regne og ikke en tur der man er en passiv passasjer.
Før turstart vil du få tilgang til en sikkerhets- og risikoanalyse for seiling. Før turen vil vi også be deg om å fylle ut et egenerklæringsskjema med informasjon om dine pårørende i tilfelle ulykker.
Hva er spesielt med en SeilNorge-tur?
Haha!;) Blant annet at;
- vi planlegger ambisiøst og turene blir deretter.
- vi vil lære bort kunsten å seile og håndtere båt, og vi vil at du skal bli utfordret, lære mye og føle mestring underveis.
- vi oppsøker folk og lokal kultur, og vil tettest inn på naturen.
- vi gjør mye moro på tur; fisker egen mat, går toppturer, padler kajakk, lager godt mat, heiser i masta og mye mer.
- når alle er med å bidra og seile bygges SeilNorge-felleskapet og god stemning.
Eller med skipper Nicolai sine ord;
- vi liker å være underveis og eventyr blir det
- godt sjømannskap og improvisasjon er viktig i samspillet med værgudene
- opplevelser kan ikke planlegges i detalj
- samarbeid blir nødvendig for å mestre oppgavene
- med vinden i mot, går tankene fremover
- erfaringer skal deles og nye skal oppleves
- engasjerte skippere viser ansvar og delegerer
For et mer utfyllende svar her så må du nesten spørre de du kjenner som har vært med SeilNorge på tur, eller lese noen av tilbakemeldingene vi har fått fra deltagere. Se referanser her.
Jeg har aldri seilt før – er det et problem?
Absolutt ikke. Våre turer er en kombinasjon av opplevelsesturer og seilkurs, og passer både for de som ikke har seilt og de som kan seile. Mange av de som seiler med oss har ingen seilerfaring fra før. Har du ikke seilt før, vil du lære desto mer underveis. Har du derimot seilerfaring vil du lære mer og få mer ansvar og oppfølging på ditt nivå.
Hva kan jeg lære i løpet av uka?
Vårt mål er at du som deltager skal lære mest mulig om seiling, seiltrim, navigasjon, sjømannskap og drift av fartøy. Desto mer du spør og tar på deg oppgaver, desto mer vil du lære. Har du erfaring fra før vil vi gi deg mer ansvar og trene deg opp i å bli en god skipper, storseilstrimmer, navigatør ol. etter ønske.
Ved påmelding gir vi deg tilgang til et pensum og en kursplan for uka, for deg som ønsker å lære!:)
Hva slags folk er med på tur – og hvor mange er vi om bord?
Mange kommer alene, noen reiser som par, noen reiser som en vennegjeng. Fellesnevneren for alle er at dette er flotte mennesker du blir kjent med og blir venner med, som er nysgjerrige på natur og kultur og ivrig etter å lære mer om seiling. Det å dele storslåtte opplevelser skaper gode bånd!
Mange lurer på dette med alderssammensetningen på våre turer, men det er ikke viktig for oss. Er du ung eller gammel det spiller ingen rolle så lenge du vil være med på tur!:)
Antall personer varierer fra tur til tur. Får vi mange deltagere utvider vi med flere båter og skippere. Vanligvis er vi 7 til 10 personer om bord i hver båt – men dette avhenger av seilbåtens størrelse. Sommeren 2012 og 2013 var vi seks-syv båter med rundt 50 – 70 deltagere hver uke. En fantastisk gjeng!
Hva slags båter seiler vi?
Seilbåtene vi benytter er på 37 - 72 fot. Vi har noen sporty båter som Farr 40, Salona 37, X-1ton ol, men vi benytter oftest komfortable turbåter som Bavaria 40, 44, 46 og lignende. Vi har også benyttet båter over 50 fot, som karbon/mahogny raceren «Moonduster».
Sesongen 2014 vil vi operere en 72 fots ekspedisjonsseilbåt i stål, og kommer til å kjøre flere turer med denne.
Vi søker å bruke nyere båter med høy standard, men vi bruker også eldre båter i tilfeller der de fungerer godt som arena for å trene på/lære bort seiling. Det avhenger litt av tur og tid på året.
For bilder av våre båter se siden for båter og mannskap!:)
Hva er anbefalt utstyr på SeilNorge-tur?
Du trenger ikke noe fancy seilklær for våre turer. Ved påmelding får du tilgang til logg-inn delen av våre nettsider og der finner du "anbefalt utstyrsliste" og mye annet snacks.
Pris for våre turer varierer.
Trænapass for SeilNorge-deltagere 1300,- (vi har pass til alle seilere!)
Erfaren skipper/instruktør ombord
Overnatting om bord i båtene
Driftsutgifter underveis (diesel, gass, havneleie etc.)
Bruk av SeilNorges fellesutstyr, lettbåter, kajakker, Nordlandsbåter underveis
På forespørsel;
SailNorway Competent Crew – bevis etter endt turJ
Råd, veiledning og praktisk trening mot eksamen i Båtførerprøven.
Mat som lages om bord (turdeltakere spleiser og lager selv underveis, 6-800 kroner per uke. Avhengig av hvor mye vi fisker!:))
Utgifter til restaurantbesøk (mat og drikke bestilles etter ønske)
Billett til Trænafestivlen (men SeilNorge har reservert rabattert festivalpass)
Billett til museer og andre skøyeraktige påfunn man finner på i løpet av turen
Vi fakturerer 50% av totalsummen ved booking - og du er sikret plass på turen når denne er betalt. Denne andelen fungerer som depositum. Resterende andel betales senest 1 måned før turstart.
Depositum betales kun tilbake dersom vi som turarrangør av en eller annen grunn må avlyse turen (dette har ikke hendt i løpet av vår 5 årige historie!:) )
Dersom du som deltager blir forhindret fra å delta kan du få igjen ditt depositum dersom du finner en annen deltager som kan ta din plass på turen.
Som deltager forplikter du deg til å;
-Lese gjennom all sikkerhetsinformasjon, før turstart
-Fylle ut og signere vårt egenerklæringsskjema om ansvar, før turstart
-Spleise på mat og drikke som spises på turen, etter tur
-Solidarisk spleise på ødelagt utstyr/skader, etter tur
Bilder og film fra SeilNorges turer
Holde av plass / bestille?
Skriv gjerne litt om deg selv *
Seilerfaring.. Om du reiser alene eller i gruppe.. Andre ting som er viktig for deg..
Velkommen på seiltur til Helgeland
Vi gleder oss til å ta deg med på tur.
Turene blir raskt fylt opp, for å sikre deg en plass, kan du betale 50% av reisens pris til kontonummer ****. Når fristen for å betale hele turen nærmer seg vil du bli fakturert for dette.